**Ministru kabineta rīkojuma projekta “Par Grobiņas novada pašvaldības nekustamā īpašuma pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par Grobiņas novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) paredz pārņemt bez atlīdzības valsts īpašumā un nodot Vides aizsardzības un reģionālās attīstības ministrijas (turpmāk – ministrija) valdījumā Grobiņu novada pašvaldībai piekrītošo nekustamo īpašumu (nekustamā īpašuma kadastra Nr. 64600110021) – zemes vienību (zemes vienības kadastra apzīmējums 64600110012) 0,03 ha platībā – “Masti”, Grobiņas pagastā, Grobiņas novadā (turpmāk – nekustamais īpašums), lai nodrošinātu Elektronisko sakaru likuma 6. panta pirmās daļas 7. punktā deleģētās valsts funkcijas – veikt radiofrekvenču spektra radiomonitoringu – nodrošināšanu.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.pants, 42.1 pants un 43.pants, Elektronisko sakaru likuma 6. panta pirmās daļas 7. punkts un Grobiņas novada domes 2018. gada 30. augusta lēmums 11 “Par nekustamā īpašuma “Masti, Grobiņas pagastā nodošanu bez atlīdzības valstij Vides aizsardzības un reģionālās attīstības ministrijas personā”” un Grobiņas novada domes 2019. gada 31. janvāra lēmums 1 “Par Grobiņas novada domes 30.08.2018. lēmuma, sēdes prot.11 1.§ “Par nekustamā īpašuma “Masti, Grobiņas pagastā nodošanu bez atlīdzības valstij Vides aizsardzības un reģionālās attīstības ministrijas personā” grozīšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts paredz pārņemt bez atlīdzības valsts īpašumā un nodot ministrijas valdījumā nekustamo īpašumu.Nekustamais īpašums “Pašvaldības meži”, kadastra Nr. 6460 011 0020 piekrīt Grobiņa novada pašvaldībai, atbilstoši Grobiņas pagasta padomes 2008. gada 23. septembra lēmumam, sēdes protokols Nr.9, 1.§, ar kuru īpašums, noteikts par pašvaldībai piekrītošo zemi.Valsts akciju sabiedrība “Elektroniskie sakari” (turpmāk – VASES) 2017. gada 20. decembrī nosūtīja Grobiņas novada domei vēstuli Nr.4.4.2/1367 ar lūgumu izskatīt iespēju piešķirt (atsavināt) VASES daļu no zemes gabala (kadastra Nr. 6460 011 0020), kas atrodas Grobiņas novadā, Grobiņas pagastā, VASES radiomonitoringa punkta (torņa) izveidei. 2018. gada 25. janvārī Grobiņas novada dome, izskatot VASES lūgumu, nolēma atdalīt no pašvaldībai piederošā īpašuma “Pašvaldības meži”, zemes gabalu 300 m2 platībā, un izveidot jaunu īpašumu, tam piešķirot nosaukumu “Masti”. Zemes gabals uzmērīts un reģistrēts Nekustamā īpašuma valsts kadastra informācijas sistēmā, zemesgrāmatā nav reģistrēts. Atbilstoši Grobiņas novada teritorijas plānojumam zemes gabals atrodas funkcionālajā zonā Tehniskās apbūves teritorijas.Saskaņā ar zemes gabala apgrūtinājuma plānu zemes gabalam noteikti šādi apgrūtinājumi:1) aplūstošā (10% applūduma varbūtība) teritorija – 0,03 ha;2) vides un dabas resursu aizsardzības aizsargjoslas teritorija laiku apvidos – 0,03 ha;3) vides un dabas resursu ķīmiskās aizsargjoslas teritorija ap pazemes ūdens ņemšanas vietu – 0,03 ha;4) ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,03 ha;5) navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,03 ha.Saskaņā ar Publiskas personas mantas atsavināšanas likuma 42. panta otro daļu atvasinātas publiskas personas nekustamo īpašumu var nodot bez atlīdzības tikai citas atvasinātas publiskas personas vai valsts īpašumā. Savukārt minētā likuma 42.1 panta pirmā daļa paredz, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma [42.](https://likumi.lv/ta/id/68490#p42) panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu.VASES, ievērojot Elektronisko sakaru likuma 4.pantā noteikto, nodrošina radiofrekvenču spektra un numerācijas pārvaldi elektronisko sakaru nozarē atbilstoši savai kompetencei, kā arī elektronisko sakaru tīklu antenu, radioiekārtu, apraides raidītāju un mobilo sakaru bāzes staciju ierīkošanas tehnisko projektu akceptēšanu. Veicot minēto uzdevumu izpildi, VASES cita starp saskaņā ar Elektronisko sakaru likuma 6. Panta pirmās daļas 7.punktu veic radiofrekvenču spektra radiomonitoringu.Sekmīgai radio monitoringa nodrošināšanai valstī VASES ir izveidojusi vienotu automatizētu radiofrekvenču spektra monitoringa sistēmu atbilstoši starptautiskajām prasībām un rekomendācijām. Nepārtrauktam radiofrekvenču spektra radiomonitoringam un informācijas iegūšanai par elektromagnētisko situāciju visā valstī, VASES ir izveidojusi radiofrekvenču spektra monitoringa punktus Latvijas lielākajās pilsētās. Viens no radiomonitoringa punktiem atrodas Liepājā. Liepājas radiomonitoringa punkts ir izvietots citai personai piederošā ēkā saskaņā ar nomas līgumu, taču minētajai personai ir aktuāls maksātnespējas process, kas rada draudus turpmākai sekmīgai Liepājas radiomonitoringa punkta darbībai. Ņemot vērā minēto, VASES ir konstatējusi nepieciešamību izveidot radiomonitoringa punktu Liepājas apkārtnē, kas būtu neatkarīgs no trešo personu ietekmes. Atbilstoši Publiskas personas kapitāla daļu un kapitālsabiedrību pārvaldības likuma 57.panta ceturtās daļas 5.punktam ir noteikts VASES vispārējais stratēģiskais mērķis – nodrošināt racionālu un efektīvu radiofrekvenču spektra un numerācijas resursu pārvaldi elektronisko sakaru nozarē, pilnveidot radiofrekvenču pārvaldības mehānismu, nodrošināt nepārtrauktu radiofrekvenču spektra uzraudzību un efektīvu frekvenču resursu plānošanu. VASES stratēģiskais mērķis 2016.-2019.gadam ir noteikts - radiofrekvenču spektra uzraudzības sistēmas attīstīšana, paplašinot stacionāri pārraugāmo teritoriju, kurā notiek nepārtraukta 24 stundu radiofrekvenču spektra uzraudzība, paaugstinot informācijas apjomu un kvalitāti efektīvai frekvenču resursu plānošanai (papildus resursu/kanālu noteikšana), sniedzot operatīvu 24/7 informāciju par notiekošo frekvencēs, kuras tiek izmantotas sabiedriskās kārtības un drošības nodrošināšanai (policija, neatliekamā medicīniskā palīdzība), aviācijas drošībai un kuģošanai, radiosakaru nodrošināšanai, kas aptver lielu cilvēku skaitu.Īpašuma tiesības uz nekustamo īpašumu zemesgrāmatā tiks nostiprinātas valstij ministrijas personā un tiks nodots VASES pārvaldīšanā un tiks izmantots tikai VASES ar Elektronisko sakaru likuma 6. panta pirmās daļas 7. punktā deleģētās valsts funkcijas - veikt radiofrekvenču spektra radiomonitoringu nodrošināšanai (paredzēts izbūvēt radiomonitoringa torni). |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Grobiņas novada pašvaldība, VASES. |
| 4. | Cita informācija |  Saskaņā ar Publiskas personas mantas atsavināšanas likuma un Ministru kabineta 2011. gada 1. februāra noteikumiem Nr. 109 "Kārtība, kādā atsavināma publiskas personas manta" citas valsts pārvaldes iestādes var pieteikties ar lūgumu atsavināt nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Saskaņā ar Publiskas personas mantas atsavināšanas likuma 42.panta 27. daļu publiskas personas ir atbrīvotas no kancelejas nodevas samaksas par īpašuma tiesību nostiprināšanu zemesgrāmatā. Nekustamā īpašuma uzturēšana un pārvaldīšana tiks nodrošināta no VASES līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē publiski pieejami Ministru kabineta tīmekļvietnē [www.mk.gov.lv](http://www.mk.gov.lv), kur ar tiem var iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību par nekustamā īapšuma pārņemšanu valsts īpašumā no atsavinātās publiskas personas. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija, Grobiņas novada pašvaldība un VASES. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministrs J. Pūce

Paipala 67026527

Olga.Paipala@varam.gov.lv